[ε]πι δημιοργων χαριδημου και ορχαμενιου μηνος πελυσιωνος τετραδι εδοξε τηι βουληι και τωι δημωι γνωμη πρυτανεων επειδη διοκλης αναξαγορου γελωιος εν τε τηι φυγηι ευνους και προθυμος ων διετελει τωι δημωι και χρησιμος ων ιδιαι τοις εντυγχανουσι των π[ο]λιτων και κοινηι πασι κατεληλυθοτων ημων εις την πολιν την αυτην ευνοιαν διαφυλασσων δεδοχθαι τηι βουληι και τωι δημωι επαινεσαι διοκλην προθυμιας ενεκεν και ευνοιας ην εχει περι σαμιους και αναγραψαι αυτον προξενον του δημου δεδοσθαι δε αυτωι και πολιτειαν εφ ισηι και ομοιαι και αυτωι και εγγονοις και επικληρωσαι αυτον επι φυλην και χιλιαστυν και εκατοστυν και γενος και αναγραψαι αυτον καθοτι και τους αλλους σαμιους το δε ψηφισμα τοδε αναγραψαι εις στηλην λιθινην και στησαι εις το ιερον της ηρας της δ[ε] επικληρωσεως και της αναγραφης επ[ι]μεληθηναι τους πρυτανεις και τον γραμματεα της βουλης τον δε ταμια[ν] εις το αναλωμα υπηρετησαι.
Aeg. Islands — Samos Isl. — Heraion — late 4th c. BC — BullInstCorr (1866) 207-208 — C. Michel, Recueil (1900) 368
 late 4th c. BC 